text: "Атлетико" и "Реал" не се победиха в зрелищно дерби - Спорт - Дневник
  19:11, 07 мар 21 , 2229
  Дербито на Мадрид между "Атлетико" и "Реал" от 26-ия кръг в Ла Лига завърши без победил след 1:1. Сблъсъкът на "Уанда метрополитано" се оказа много интересен, с купища положения пред двете врати и битка.
  Луис Суарес вкара за "дюшекчиите" в 15-ата минута, но лидерът на "Реал" Карим Бензема донесе точката в 88-ата минута.
  Равенството оставя "Атлетико" начело, като тимът на Диего Симеоне има 59 точки, с пет повече от "Реал". Освен това "дюшекчиите" са и с мач по-малко, който ще изиграят през седмицата. Между двата тима от Мадрид е "Барселона", който е с актив от 56 точки.
  Дербито започна с натиск на "Атлетико", като Суарес беше в центъра на всичко по-интересно. В 15-ата минута уругваецът отбеляза изключителен гол, като с външен фалц не остави шансове на Тибо Куртоа.
  До края на първата част Суарес пропусна още един добър шанс да удвои аванса на тима си. "Реал" пък поиска дузпа при съмнение за игра с ръка на Фелипе.
  След почивката "Атлетико" пропиля няколко изгодни шанса. Първо Караско, а после и Анхел Корея не успяха да се разпишат. Това се обърна срещу "дюшекчиите", като в заключителните минути "Реал" беше по-активен.
  Карим Бензема направи изключителен рейд и двойно подаване с Каземиро, а след това вкара на празна врата - 1:1.
  Рейтинг: 788 19:27, 07 мар 21 Неутрално
  Този стил на Чоло е престъпление срещу футбола.
  Първите 25 минути тотално надиграха слабия Мадрид. И както винаги Чоло ги прибра да пазят резултат и ако падне нещо от контра. Е, нито една контра не успя и не опазиха резултата.
  Рейтинг: 857 19:45, 07 мар 21 Неутрално
  Тия калитковци ако не изравнят в последната минута, няма да са те.
  Рейтинг: 1190 20:10, 07 мар 21 Неутрално
  1:1 за Барса.
  Рейтинг: 1148 20:13, 07 мар 21 Неутрално
  Честа дузпа не ни даде съдията крадец.
  Рейтинг: 1190 20:17, 07 мар 21 Неутрално
  аха... сега разбрах защо не бихте...
  Рейтинг: 482 20:19, 07 мар 21 Неутрално
  Сега Юнайтед ще изплющят прехваленото Сити - чакаме да свърши добавеното време.
  Рейтинг: 4509 20:42, 07 мар 21 Неутрално
  Това с легнал играч зад построена стена, не бях го гледал...
  Рейтинг: 773 20:46, 07 мар 21 Неутрално
  А, че не играхте нищо не казваш, ама плачкай
  Рейтинг: 5653 22:07, 07 мар 21 Неутрално
  Дано "Атлетико" не изтърват титлата този сезон. Барса и Реал не са били толкова слаби от много години.
  Рейтинг: 4496 22:33, 07 мар 21 Неутрално
  Интригата в Ла Лига остава!
  Рейтинг: 2074 00:09, 08 мар 21 Неутрално
  Барса все още има да играе по един мач и с двата отбора. Атлетико ще си вземе трите точки от Билбао в сряда и ще дръпне с 8 точки пред останалите. В оставащите 13 мача Симеоне трябва на всяка цена да задържи поте 7 точки пред Реал, защото вече загубиха директния двубой. Барселона пък трябва на всяка цена да бие Реал, за да обърне директния двубой, ако иска да се бори за титлата. Но Атлетико и Барса ще имат предимство да не играят за ШЛ, докато Реал ще трябва да атакува и двата фронта с осакатен състав.